|  |  |
| --- | --- |
| **Iestāde:**Izglītības un zinātnes ministrija kā Eiropas Savienības fondu atbildīgā iestāde | **Dokumenta nosaukums:**Vienas vienības izmaksu standarta likmju aprēķina un piemērošanas metodika digitālu interaktīvu mācību līdzekļu izstrādei un iegādei un moduļa pārbaudījuma paraugu izstrādei 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmajā kārtā  |
| **Sagatavoja:**Struktūrfondu departaments | **Apstiprināts:** Struktūrfondu departamenta direktores, atbildīgās iestādes vadītājas I. Miķelsones 30.09.2025. rīkojums Nr.1-2e/25/287 | **Variants:**2 | **Datums:**30.09.2025. | **Lapaspuses:**12 |

Latvijas Republikas

Izglītības un zinātnes ministrija

Eiropas Savienības fondu vadībā iesaistītā atbildīgā iestāde

**Vienas vienības izmaksu standarta likmju aprēķina un piemērošanas metodika digitālu interaktīvu mācību līdzekļu izstrādei un iegādei un** **moduļa pārbaudījuma paraugu izstrādei 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmajā kārtā**

****

Rīgā

2025

Satura rādītājs

[I. Vispārīgie jautājumi 3](#_Toc210639877)

[II. Normatīvā bāze un pamatojošie informācijas avoti 3](#_Toc210639878)

[III. Likmes aprēķina vispārējie principi 4](#_Toc210639879)

[IV. Izmaksu aprēķins metodiskā darba pārvaldībai tehnikumos virsvadības jomā 5](#_Toc210639880)

[V. Sasniegto rezultatīvo rādītāju pamatojošie dokumenti un maksājumu nosacījumi 10](#_Toc210639881)

[Pielikums 12](#_Toc210639882)

#

# I. Vispārīgie jautājumi

1. Metodika „Vienas vienības izmaksu standarta likmju aprēķina un piemērošanas metodika digitālu interaktīvu mācību līdzekļu izstrādei un iegādei un moduļa pārbaudījuma paraugu izstrādei 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmajā kārtā” (turpmāk – metodika) nosaka vienas vienības izmaksu standarta likmes (turpmāk – likme) apmēru profesionālās izglītības digitālu interaktīvu mācību līdzekļu (turpmāk – moduļa satura izklāstu) izstrādei un iegādei (turpmāk – moduļa satura izklāstu izstrāde), moduļa pārbaudījuma paraugu izstrādei, lai nodrošinātu moduļu un/vai kvalifikācijas daļu apguvi, tai skaitā darba vidē balstītu mācību īstenošanai, tās aprēķinu, piemērošanas nosacījumus, sasniedzamos rezultātus un pamatojumu Eiropas Savienības kohēzijas politikas programmas 2021. – 2027. gadam 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” 1. kārtas projekta Nr. 4.2.2.9/1/24/I/001 “Profesionālo kvalifikāciju sistēmas attīstība izglītības kvalitātes nodrošināšanai” (turpmāk – 4.2.2.9. pasākuma 1. kārtas projekts) ietvaros.
2. Metodika piemērojama 4.2.2.9. pasākuma 1. kārtas projekta īstenošanai saskaņā ar Ministru kabineta 2023. gada 19. decembra noteikumu Nr. 804 “Eiropas Savienības Kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmās projekta iesniegumu atlases kārtas īstenošanas noteikumi”[[1]](#footnote-2) (turpmāk – 4.2.2.9. pasākuma 1. kārtas MK noteikumi Nr. 804) 18.3. un 20.2.1.apakšpunktā noteikto.

# II. Normatīvā bāze un pamatojošie informācijas avoti

3. Vienas vienības izmaksu standarta likmes noteikšanā ir izmantoti šādi normatīvie akti un datu avoti:

3.1. Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 53. panta 3. punkta a) apakšpunkta i) daļa un 54. panta b) apakšpunkts[[2]](#footnote-3) (turpmāk – Regula Nr. 2021/1060);

3.2. Izglītības likums[[3]](#footnote-4);

3.3. Likums “Par valsts sociālo apdrošināšanu”[[4]](#footnote-5);

3.4. Profesionālās izglītības likums[[5]](#footnote-6);

3.5. Ministru kabineta 2011. gada 10. maija noteikumi Nr. 354 “Noteikumi par pedagogu

profesiju un amatu sarakstu” (turpmāk – MK noteikumi Nr. 354)[[6]](#footnote-7);

3.6. Ministru kabineta 2016. gada 5. jūlija noteikumi Nr. 445 “Pedagogu darba samaksas

noteikumi” (turpmāk – MK noteikumi Nr. 445)[[7]](#footnote-8);

3.7. 4.2.2.9. pasākuma 1. kārtas MK noteikumi [Nr. 804](https://likumi.lv/ta/id/348521-eiropas-savienibas-kohezijas-politikas-programmas-2021-2027-gadam-4-2-2-specifiska-atbalsta-merka-uzlabot-izglitibas-un)[[8]](#footnote-9);

3.8. Izglītības un zinātnes ministrijas (turpmāk – IZM) 2023. gada 9. septembra rīkojums Nr. 1-2e/23/281 “Par tehnikuma uzdevumiem” un tā grozījumi, kuri nosaka tehnikumu metodiskā darba virsvadības jomas (turpmāk – virsvadības jomas);

3.9. IZM 2023. gada 25. oktobra iekšējie noteikumi Nr. 1-6e/23/14 “Kārtība, kādā Izglītības un zinātnes ministrija kā Eiropas Savienības fondu vadībā iesaistītā atbildīgā iestāde 2021. - 2027. gada plānošanas periodā izvērtē iespējas specifiskā atbalsta mērķī vai tā pasākumā izmantot vienkāršotās izmaksas un izstrādā vienkāršoto izmaksu metodiku”;

3.10. Vadošās iestādes vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros” [[9]](#footnote-10) (turpmāk – vadlīnijas);

3.11. Metodiskie ieteikumi “Ieteikumi digitālo mācību līdzekļu satura izstrādē un izvērtēšanā profesionālajā izglītībā”[[10]](#footnote-11);

3.12. Valsts izglītības attīstības aģentūras[[11]](#footnote-12) (turpmāk – VIAA) un IZM Struktūrfondu departamenta veiktā ekspertu[[12]](#footnote-13) aptauja[[13]](#footnote-14) vienkāršoto izmaksu metodikas izstrādei, lai noteiktu nepieciešamo komandas struktūru un tās darba stundas moduļa satura izklāsta izstrādei (turpmāk – ekspertu aptauja vienkāršoto izmaksu metodikas izstrādei);

3.13. Valsts izglītības informācijas sistēmas dati par pedagogu tarifikāciju 2024./2025. mācību gadā (turpmāk – VIIS dati), piemērojot MK noteikumos Nr. 445 noteikto pedagogu darba algas likmi un pedagogu slodzi;

3.14. Izstrādātās modulārās profesionālās izglītības programmas[[14]](#footnote-15);

3.15. Metodiskie ieteikumi “Profesionālās kvalifikācijas eksāmenu un sasniedzamo rezultātu apguves novērtēšanas pārbaudījumu izstrādes metodika”[[15]](#footnote-16);

3.16. VIAA un IZM Struktūrfondu departamenta veiktā ekspertu[[16]](#footnote-17) aptauja[[17]](#footnote-18) vienkāršoto izmaksu metodikas izstrādei, lai noteiktu nepieciešamo komandas struktūru un tās darba stundas moduļa pārbaudījuma parauga izstrādei (turpmāk – ekspertu aptauja moduļa pārbaudījuma parauga izstrādei).

# III. Likmes aprēķina vispārējie principi

 4. Likmes aprēķins balstīts uz šādiem principiem:

4.1. tas ir **iepriekš noteikts**: likmes piemērošanas nosacījumi digitālu interaktīvu mācību līdzekļu vai moduļa pārbaudījuma paraugu izstrādei ir noteikti 4.2.2.9. pasākuma 1. kārtas MK noteikumu Nr. 804 18.3. un 20.2.1. apakšpunktos;

4.2. tas ir **taisnīgs**: likme atlīdzības noteikšanai ir aprēķināta saskaņā ar MK noteikumiem Nr. 445, MK noteikumiem Nr. 354 un VIIS datiem un tiks piemērota visiem 4.2.2.9. pasākuma 1. kārtas MK noteikumu Nr. 804 11.5. apakšpunktā minētajiem sadarbības partneriem un iegādes gadījumā citiem tehnikumiem un mākslu izglītības kompetences centriem;

4.3. tas ir **pierādāms:** likmes aprēķins ir pamatots ar šīs metodikas 3. punktā minētajiem normatīvajiem aktiem un informācijas avotiem;

4.4. tas ir **objektīvs**: likmes aprēķins balstās uz 4.2.2.9. pasākuma 1. kārtas MK noteikumiem Nr. 804 un citiem metodikas 3. punktā minētajiem normatīvajiem aktiem un datu avotiem.

5. Ja normatīvo aktu izmaiņu ietekme uz vienas vienības izmaksu standarta likmi pret vienas vienības izmaksu standarta likmes apstiprināto vērtību pārsniedz piecus procentus[[18]](#footnote-19), piemēram, pēc izmaiņām MK noteikumos Nr. 445 noteiktajām pedagogu zemākās darba algas likmēs vai citām ietekmējošām izmaiņām normatīvajā regulējumā, tad IZM kā atbildīgā iestāde var veikt atbilstošas izmaiņas vienas vienības standarta likmes aprēķinā un aktualizēt metodiku[[19]](#footnote-20) atbilstoši šīs metodikas 3.9. apakšpunktā minētajos iekšējos noteikumos noteiktai kārtībai, vadošajā iestādē un sadarbības iestādē iesniedzot apstiprinātu metodikas grozījumu versiju un to ievietojot [www.esfondi.lv](http://www.esfondi.lv). Metodikas grozījumi piemērojami pēc to apstiprināšanas[[20]](#footnote-21) un līguma ar sadarbības partneri grozījumu noslēgšanas.

# IV. Izmaksu aprēķins metodiskā darba pārvaldībai tehnikumos virsvadības jomā

6. Saskaņā ar Profesionālās izglītības likumā noteikto, tehnikums un mākslu izglītības kompetences centrs, veicot reģiona vai nozares ietvaros metodisko darbu, nodrošina tehnikumam un citām profesionālās izglītības iestādēm metodisko atbalstu, tādejādi, ikdienas mācīšanās un mācīšanas procesā svarīgs ir kvalitatīvs un darba tirgum atbilstošs saturs, kuru izstrādē jāiesaistās attiecīgās profesionālās kvalifikācijas pedagogam un prakses vadītājam (darba vidē balstītu mācību (turpmāk – DVB) un prakses moduļiem), savstarpēji to saskaņojot.

7. Viena vienība ir izstrādāts un <https://skolo.lv/> un/vai <https://mape.gov.lv/> publicēts moduļa satura izklāsts vai moduļa pārbaudījuma paraugs. Vienai vienībai ir noteiktas vairākas atšķirīgas vērtības, ņemot vērā moduļa procentuālo lielumu[[21]](#footnote-22) modulārajā profesionālās izglītības programmā (turpmāk – MIP): līdz 6,99% no MIP; 7% – 14,99% no MIP; vienāds vai lielāks par 15% no MIP.

Moduļa satura izklāsta vai moduļa pārbaudījuma parauga izstrādes izmaksas veido iesaistītā personāla atlīdzība un netiešās izmaksas, kas ir nepieciešamas vienas vienības rezultāta sasniegšanai. Netiešās izmaksas[[22]](#footnote-23) aprēķina 15% apmērā no tiešajām attiecināmajām vienas vienības rezultāta sasniegšanai aprēķinātajām personāla atlīdzības izmaksām. Moduļa satura izklāsta vai moduļa pārbaudījuma parauga izstrādei noteiktais stundu apjoms balstās uz šīs metodikas 3.12. un 3.16. apakšpunktā minēto ekspertu aptauju datiem.

7.1. Vienas vienības V(V1; V2; V3) izmaksu standarta likmes apmēru **moduļa satura izklāsta** izstrādei aprēķina, izmantojot šādu formulu:

V = M + P + K + (M + P + K) \* N

7.2. Vienas vienības izmaksu standarta likmes apmēru **moduļa pārbaudījuma parauga** izstrādei aprēķina, izmantojot šādu formulu:

* + 1. Ja izmanto tehnikuma un mākslu izglītības kompetences centra izstrādāto moduļa pārbaudījuma saturu (V4):

V4 = M1 + P1 + K + (M1 + P1 + K) \* N

* + 1. Ja izmanto projekta Nr.8.5.2.0/16/I/001[[23]](#footnote-24) izstrādāto moduļa pārbaudījuma saturu (V5):

V5 = M2 + P2 + K + (M2 + P2 + K) \* N

M – viena metodiķa, kurš metodiski koordinē moduļa satura izklāsta izstrādi, atlīdzības izmaksas, kas noteiktas, pamatojoties uz vienas stundas atalgojuma likmi atbilstoši MK noteikumiem Nr. 354 un MK noteikumiem Nr. 445 un ievērojot metodiķa kopējo noslodzi (28 stundas);

M1 – viena metodiķa, kurš metodiski koordinē moduļa pārbaudījuma parauga izstrādi, ja izmanto tehnikuma un mākslu izglītības kompetences centra izstrādāto moduļa pārbaudījuma saturu, atlīdzības izmaksas, kas noteiktas, pamatojoties uz vienas stundas atalgojuma likmi atbilstoši MK noteikumiem Nr. 354 un MK noteikumiem Nr. 445 un ievērojot metodiķa kopējo noslodzi (22 stundas);

M2 – viena metodiķa, kurš metodiski koordinē moduļa pārbaudījuma parauga izstrādi, ja izmanto projekta Nr.8.5.2.0/16/I/001 izstrādāto moduļa pārbaudījuma saturu, atlīdzības izmaksas, kas noteiktas, pamatojoties uz vienas stundas atalgojuma likmi atbilstoši MK noteikumiem Nr. 354 un MK noteikumiem Nr. 445 un ievērojot metodiķa kopējo noslodzi (20 stundas);

P – viena pedagoga vai prakses vadītāja (DVB un prakses moduļiem), kurš izstrādā moduļa satura izklāstu, atlīdzības izmaksas, kas noteiktas, pamatojoties uz vienas stundas atalgojuma likmi atbilstoši MK noteikumiem Nr. 354 un MK noteikumiem Nr. 445 un ievērojot pedagoga kopējo noslodzi (94, 152 vai 169 stundas);

P1 – viena vai vairāku pedagogu, kuri izstrādā moduļa pārbaudījuma paraugu, ja izmanto tehnikuma un mākslu izglītības kompetences centra izstrādāto moduļa pārbaudījuma saturu, atlīdzības izmaksas, kas noteiktas, pamatojoties uz vienas stundas atalgojuma likmi atbilstoši MK noteikumiem Nr. 354 un MK noteikumiem Nr. 445 un ievērojot pedagoga kopējo noslodzi (66, 87 vai 108 stundas);

P2 – viena vai vairāku pedagogu, kuri izstrādā moduļa pārbaudījuma paraugu, ja izmanto projekta Nr.8.5.2.0/16/I/001 izstrādāto moduļa pārbaudījuma saturu, atlīdzības izmaksas, kas noteiktas, pamatojoties uz vienas stundas atalgojuma likmi atbilstoši MK noteikumiem Nr. 354 un MK noteikumiem Nr. 445 un ievērojot pedagoga kopējo noslodzi (56, 72 vai 88 stundas);

K – viena koordinatora, kurš administratīvi koordinē moduļa satura izklāsta vai moduļa pārbaudījuma parauga izstrādi, atlīdzības izmaksas, kas noteiktas, pamatojoties uz vienas stundas atalgojuma likmi atbilstoši MK noteikumiem Nr. 262 un MK noteikumiem Nr. 361 un ievērojot koordinatora kopējo noslodzi (26 stundas);

N – netiešo izmaksu vienotā likme saskaņā ar Regulas Nr. 2021/1060 54. panta b) apakšpunktā noteikto 15 % apmērā no tiešajām attiecināmajām personāla izmaksām.

8. Metodiķa vienas stundas atlīdzības likmi atbilstoši MK noteikumiem Nr. 354 un MK noteikumu Nr. 445 17. punktam aprēķina šādi:

8.1. pēc tarifikācijas datiem profesionālās izglītības iestādēs ar statusu “tehnikums”, atskaitē uz 01.09.2024., vidējā izglītības metodiķa likme stundā ir 12,14 *euro* (neieskaitot darba devēja nodokļus);

8.2. Likuma “Par valsts sociālo apdrošināšanu” 18. pantā noteikto obligāto iemaksu likme no 01.01.2021. ir 34,09%, no kuriem 23,59% maksā darba devējs un 10,50% – darba ņēmējs.

Aprēķins – metodiķa stundas likme ir 12,14 *euro* \* 1,2359 = 15,00[[24]](#footnote-25) *euro.*

9. Pamatojoties uz šīs metodikas 3.12. apakšpunktā minētās ekspertu aptaujas datiem, viena metodiķa Mnoslodze moduļa satura izklāsta izstrādei ir 28 stundas[[25]](#footnote-26).

Aprēķins – 28 stundas x 15,00 *euro*/stundā = 420,00 *euro* (ieskaitot darba devēja valsts sociālās apdrošināšanas obligāto iemaksu).

91. Pamatojoties uz šīs metodikas 3.16. apakšpunktā minētās ekspertu aptaujas datiem, viena metodiķanoslodze moduļa pārbaudījuma parauga izstrādei ir:

91.1. ja izmanto tehnikuma un mākslu izglītības kompetences centra izstrādāto moduļa pārbaudījuma saturu (M1) – 22 stundas[[26]](#footnote-27) x 15,00 *euro*/stundā = 330,00 *euro* (ieskaitot darba devēja valsts sociālās apdrošināšanas obligāto iemaksu);

91.2. ja izmanto projektā Nr. 8.5.2.0/16/I/001 izstrādāto moduļa pārbaudījuma saturu (M2) – 20 stundas[[27]](#footnote-28) x 15,00 *euro*/stundā = 300,00 *euro* (ieskaitot darba devēja valsts sociālās apdrošināšanas obligāto iemaksu).

10. Pedagoga un/ vai prakses vadītāja (DVB un prakses moduļiem) vienas stundas atlīdzības likmi atbilstoši MK noteikumiem Nr. 354 un MK noteikumiem Nr. 445 aprēķina šādi:

10.1. pēc tarifikācijas datiem profesionālās izglītības iestādēs ar statusu “tehnikums”, atskaitē uz 01.09.2024, vidējā profesionālās izglītības skolotāja likme stundā ir 12,77 *euro* (neieskaitot darba devēja nodokļus);

10.2. Likuma “Par valsts sociālo apdrošināšanu” 18. pantā noteikto obligāto iemaksu likme no 01.01.2021. ir 34,09%, no kuriem 23,59% maksā darba devējs un 10,50% – darba ņēmējs.

Aprēķins – pedagoga un/vai prakses vadītāja (DVB un prakses moduļiem) stundas likme ir 12,77 *euro* \* 1,2359 = 15,78 *euro*.

11. Pamatojoties uz šīs metodikas 3.12. apakšpunktā minētās ekspertu aptaujas datiem, viena pedagoga P noslodze[[28]](#footnote-29) **metodiskā materiāla moduļa satura izklāsta** izstrādei:

11.1. moduļiem ar procentuālo īpatsvaru modulārajā profesionālās izglītības programmā līdz 6,99% – 94 stundas x 15,78 *euro*/stundā = 1 483,32 *euro* (ieskaitot darba devēja valsts sociālās apdrošināšanas obligātās iemaksas);

11.2. moduļiem ar procentuālo īpatsvaru modulārajā profesionālās izglītības programmā no 7 % līdz 14,99% – 152 stundas x 15,78 *euro*/stundā = 2 398,56 *euro* (ieskaitot darba devēja valsts sociālās apdrošināšanas obligātās iemaksas);

11.3. moduļiem ar procentuālo īpatsvaru modulārajā profesionālās izglītības programmā virs 15% –169 stundas x 15,78 *euro*/stundā = 2 666,82 *euro* (ieskaitot darba devēja valsts sociālās apdrošināšanas obligātās iemaksas).

111. Pamatojoties uz šīs metodikas 3.16. apakšpunktā minētās ekspertu aptaujas datiem, viena pedagoga P1 un P2 noslodze[[29]](#footnote-30) **moduļa pārbaudījuma parauga** izstrādei:

111.1. moduļiem ar procentuālo īpatsvaru modulārajā profesionālās izglītības programmā līdz 6,99%:

111.1.1. ja izmanto tehnikuma un mākslu izglītības kompetences centra izstrādāto moduļa pārbaudījuma saturu (P1v1) – 66 stundas x 15,78 *euro*/stundā = 1 041,48 *euro* (ieskaitot darba devēja valsts sociālās apdrošināšanas obligātās iemaksas);

111.1.2. ja izmanto projektā Nr.8.5.2.0/16/I/001 izstrādāto moduļa pārbaudījuma saturu (P2v1) – 56 stundas x 15,78 *euro*/stundā = 883,68 *euro* (ieskaitot darba devēja valsts sociālās apdrošināšanas obligātās iemaksas);

111.2. moduļiem ar procentuālo īpatsvaru modulārajā profesionālās izglītības programmā no 7 % līdz 14,99%:

111.2.1. ja izmanto tehnikuma un mākslu izglītības kompetences centra izstrādāto moduļa pārbaudījuma saturu (P1v2) – 87 stundas x 15,78 *euro*/stundā = 1 372,86 *euro* (ieskaitot darba devēja valsts sociālās apdrošināšanas obligātās iemaksas);

111.2.2. ja izmanto projektā Nr.8.5.2.0/16/I/001 izstrādāto moduļa pārbaudījuma saturu (P2v2) – 72 stundas x 15,78 *euro*/stundā = 1 136,16 *euro* (ieskaitot darba devēja valsts sociālās apdrošināšanas obligātās iemaksas);

111.3. moduļiem ar procentuālo īpatsvaru modulārajā profesionālās izglītības programmā virs 15%:

111.3.1. ja izmanto tehnikuma un mākslu izglītības kompetences centra izstrādāto moduļa pārbaudījuma saturu (P1v3) – 108 stundas x 15,78 *euro*/stundā = 1 704,24 *euro* (ieskaitot darba devēja valsts sociālās apdrošināšanas obligātās iemaksas);

111.3.2. ja izmanto projektā Nr.8.5.2.0/16/I/001 izstrādāto moduļa pārbaudījuma saturu (P2v3) – 88 stundas x 15,78 *euro*/stundā = 1 388,64 *euro* (ieskaitot darba devēja valsts sociālās apdrošināšanas obligātās iemaksas).

12. Šīs metodikas 3.11. apakšpunktā minētajos metodiskajos ieteikumos un 3.12. un 3.16. apakšpunktā minētajās ekspertu aptaujās vienkāršoto izmaksu metodikas izstrādei noteiktie koordinatora amata pienākumi metodiskā materiāla moduļa satura vai moduļa pārbaudījuma parauga izstrādē ir pielīdzināmi pamatdarbības struktūrvienības vadītājam/ direktora vietniekam (izglītības jomā), jo profesionālās izglītības iestādēs pienākumus savstarpējās koordinācijas un rezultātu sasniegšanas uzraudzības līmenī nodaļas vai jomas ietvaros veic nodaļu vadītāji vai direktora vietnieki (izglītības jomā). Attiecīgi vienas stundas atlīdzības likmi koordinatoram atbilstoši MK noteikumiem Nr. 354 un MK noteikumu Nr. 445 17. punktam aprēķina šādi:

12.1. pēc tarifikācijas datiem profesionālās izglītības iestādēs ar statusu “tehnikums”, atskaitē uz 01.09.2024., koordinatora (atbilstoši VIIS tarifikācijas datiem – pamatdarbības struktūrvienības vadītājs/direktors (izglītības jomā)) vidējā likme stundā ir 13,61 *euro* (neieskaitot darba devēja nodokļus);

12.2. Likuma “Par valsts sociālo apdrošināšanu” 18. pantā noteikto obligāto iemaksu likme no 01.01.2021. ir 34,09%, no kuriem 23,59% maksā darba devējs un 10,50% – darba ņēmējs.

Aprēķins – koordinatora stundas likme ir 13,61 *euro* \* 1,2359 = 16,82 *euro*.

13. Pamatojoties uz šīs metodikas 3.12. un 3.16. apakšpunktā minētajās ekspertu aptaujās pieejamiem datiem, viena koordinatora Knoslodze[[30]](#footnote-31) moduļa satura izklāsta un moduļa pārbaudījuma parauga izstrādei ir 26 stundas.

Aprēķins – 26 stundas x 16,82 *euro*/stundā = 437,32 *euro* (ieskaitot darba devēja valsts sociālās apdrošināšanas obligāto iemaksu).

14. Ņemot vērā šīs metodikas 8. – 13. punktā noteikto, vienas vienības izmaksu standarta likmes vērtības 4.2.2.9. pasākuma 1. kārtas projektā apmērs atbilstoši šīs metodikas 7. punktā noteiktajām aprēķina formulām[[31]](#footnote-32):

14.1. par moduļa satura izklāsta izstrādi moduļiem ar procentuālo īpatsvaru modulārajā profesionālās izglītības programmā **līdz 6,99%** (V1) ir (420,00 + 1 483,32 + 437,32) \* 1,15 = **2 691,74 *euro***;

14.2. par moduļa satura izklāsta izstrādi moduļiem ar procentuālo īpatsvaru modulārajā profesionālās izglītības programmā **no 7 % līdz 14,99%** (V2) ir (420,00 + 2 398,56 + 437,32) \* 1,15 = **3 744,26 *euro***;

14.3. par moduļa satura izklāsta izstrādi moduļiem ar procentuālo īpatsvaru modulārajā profesionālās izglītības programmā **virs 15%** (V3) ir (420,00 + 2 666,82 + 437,32) \* 1,15 = **4 052,76 *euro;***

14.4. par moduļa pārbaudījuma parauga izstrādi moduļiem ar procentuālo īpatsvaru modulārajā profesionālās izglītības programmā **līdz 6,99%**:

14.4.1. ja izmanto tehnikuma un mākslu izglītības kompetences centra izstrādāto moduļa pārbaudījuma saturu – ir (330,00 + 1 041,48 + 437,32) \* 1,15 = **2 080,12 *euro*** (V4v1)***;***

14.4.2. ja izmanto projekta Nr. 8.5.2.0/16/I/001 izstrādāto moduļa pārbaudījuma saturu – ir (300,00 + 883,68 + 437,32) \* 1,15 = **1 864,15 *euro*** (V5v1)***;***

14.5. par moduļa pārbaudījuma parauga izstrādi moduļiem ar procentuālo īpatsvaru modulārajā profesionālās izglītības programmā **no 7 % līdz 14,99%**:

14.5.1. ja izmanto tehnikuma un mākslu izglītības kompetences centra izstrādāto moduļa pārbaudījuma saturu – ir (330,00 + 1 372,86 + 437,32) \* 1,15 = **2 461,21 *euro*** (V4v2)***;***

14.5.2. ja izmanto projekta Nr.8.5.2.0/16/I/001 izstrādāto moduļa pārbaudījuma saturu – ir (300,00 + 1 136,16 + 437,32) \* 1,15 = **2 154,50 *euro*** (V5v2)***;***

14.6. par moduļa pārbaudījuma parauga izstrādi moduļiem ar procentuālo īpatsvaru modulārajā profesionālās izglītības programmā **virs 15%**:

14.6.1. ja izmanto tehnikuma un mākslu izglītības kompetences centra izstrādāto moduļa pārbaudījuma saturu – ir (330,00 + 1 704,24 + 437,32) \* 1,15 = **2 842,29 *euro*** (V4v3)***;***

14.6.2. ja izmanto projekta Nr. 8.5.2.0/16/I/001 izstrādāto moduļa pārbaudījuma saturu – ir (300,00 + 1 388,64 + 437,32 \* 1,15 = **2 444,85 *euro*** (V5v3).

15. Kopējo attiecināmo izmaksu apmēru sadarbības partnerim – tehnikumam un mākslu izglītības kompetences centram – par moduļa satura izklāstu vai moduļa pārbaudījuma paraugu izstrādi 4.2.2.9. pasākuma 1. kārtas projektā aprēķina, izmantojot šādu formulu:

I = V1 \* D + V2 \* D + V3 \* D + V4v1 \* D + V4v2 \* D + V4v3 \* D + V5v1 \* D + V5v2 \* D + V5v3 \* D

I – attiecināmo izmaksu apmērs par moduļa satura izklāstu vai moduļa pārbaudījuma paraugu izstrādi 4.2.2.9. pasākuma 1. kārtas projektā;

V1, V2, V3 – vienas vienības izmaksu standarta likmes par moduļa satura izklāstu izstrādi 4.2.2.9. pasākuma 1. kārtas projektā apmērs, atbilstoši šīs metodikas 14.1, 14.2., un 14.3. apakšpunktā noteiktajam;

V4v1, V4v2, V4v3, V5v1, V5v2, V5v3 – vienas vienības izmaksu standarta likmes par moduļa pārbaudījuma paraugu izstrādi 4.2.2.9. pasākuma 1. kārtas projektā apmērs, atbilstoši šīs metodikas 14.4, 14.5. un 14.6. apakšpunktā noteiktajam;

D – attiecīgā sadarbības partnera – tehnikuma 4.2.2.9. pasākuma 1. kārtas projektā izstrādāto moduļa satura izklāstu vai moduļa pārbaudījuma paraugu skaits.

# V. Sasniegto rezultatīvo rādītāju pamatojošie dokumenti un maksājumu nosacījumi

16. Vienu un to pašu formulu pielieto, sākotnēji plānojot atbalstāmo darbību nodrošināšanai, kā arī 4.2.2.9. pasākuma 1. kārtas projekta īstenošanas beigās, pamatojoties uz reāli notikušajām darbībām un izmaksas attiecina atbilstoši šīs metodikas 17. punktā minētajiem pamatojošiem dokumentiem.

17. Lai attiecinātu izmaksas par moduļa satura izklāsta vai moduļa pārbaudījuma parauga izstrādi, finansējuma saņēmējs iesniedz Sadarbības iestādē (Centrālajā finanšu un līgumu aģentūrā (turpmāk – CFLA)), ievietojot Kohēzijas politikas vadības informācijas sistēmā (KP VIS), rezultatīvo rādītāju pamatojošos dokumentus:

17.1.sadarbības partneru – tehnikumu – protokolu[[32]](#footnote-33) par moduļa satura izklāsta vai moduļa pārbaudījuma parauga saskaņošanu, tai skaitā, norādot moduļa procentuālo īpatsvaru modulārajā profesionālās izglītības programmā, un

17.2. norāda saiti uz tīmekļa vietni (<https://skolo.lv/> un/vai <https://mape.gov.lv/>), kurā ir ievietots saskaņotais moduļa satura izklāsts vai moduļa pārbaudījuma paraugs.

18. Pēc metodikas 17. punktā minēto rezultatīvo rādītāju pamatojošo dokumentu, kas apliecina moduļa satura izklāsta izstrādi, iesniegšanas un izvērtēšanas CFLA, finansējuma saņēmējs sadarbības partneriem (tehnikumiem) attiecina izmaksas saskaņā ar šādu formulu:

S = V1\* D + V2\* D + V3\* D + V4v1 \* D + V4v2 \* D + V4v3 \* D + V5v1 \* D + V5v2 \* D + V5v3 \* D

S – sadarbības partnera (konkrētā tehnikuma) attiecināmo izmaksu apmērs par moduļa satura izklāsta un moduļa pārbaudījuma parauga izstrādi 4.2.2.9. pasākuma 1. kārtas projektā;

V1, V2, V3 – vienas vienības izmaksu standarta likmes par moduļa satura izklāsta izstrādi 4.2.2.9. pasākuma 1. kārtas projektā apmērs, atbilstoši šīs metodikas 14.1, 14.2. un 14.3. apakšpunktā noteiktajam;

V4v1, V4v2, V4v3, V5v1, V5v2, V5v3 – vienas vienības izmaksu standarta likmes par moduļa pārbaudījuma parauga izstrādi 4.2.2.9. pasākuma 1. kārtas projektā apmērs, atbilstoši šīs metodikas 14.4, 14.5. un 14.6. apakšpunktā noteiktajam;

D – attiecīgā sadarbības partnera (tehnikuma) 4.2.2.9. pasākuma 1. kārtas projektā izstrādātais moduļa satura izklāstu vai moduļa pārbaudījuma paraugu skaits.

19. Likmes rezultatīvie rādītāji jāsasniedz izmaksu attiecināmības periodā, tas ir, līdz 2029. gada 31. maijam.

20. CFLA, Revīzijas iestāde, kā arī citas fondu administrēšanā un uzraudzībā iesaistītās iestādes, izlases veidā var pieprasīt finansējuma saņēmējam iesniegt arī citus dokumentus, kas pamato maksājuma pieprasījumā sniegto informāciju, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai, ja nepieciešams gūt pārliecību par izmaksu saistību ar konkrēto projektu. Izmaksu pamatojošie dokumenti finansējuma saņēmējam jāglabā nacionālos normatīvos aktos paredzētā kārtībā.

21. Metodika piemērojama MK noteikumu Nr. 804 11.5. apakšpunktā minētajiem sadarbības partneriem un iegādes gadījumā citiem tehnikumiem un mākslu izglītības kompetences centriem, un izmaksas ir attiecināmas pēc MK noteikumu Nr. 804 17. punktā minēto sadarbības līgumu noslēgšanas ar profesionālās izglītības iestādēm, bet ne agrāk kā no dienas, kad noslēgta vienošanās par 4.2.2.9. pasākuma 1. kārtas projekta īstenošanu.

# Pielikums

**Moduļa satura izklāsta likmes aprēķins**

|  |  |  |  |  |  |  |  |
| --- | --- | --- | --- | --- | --- | --- | --- |
| **Moduļa īpatsvars** | **Darba grupas dalībnieks** | **Stundas likme (*euro*) bez DD VSAOI** | **Stundas likme (*euro*) ar DD VSAOI** | **Stundas atbilstoši metodikai** | **Kopsumma, *euro*** | **Netiešās izmaksas (15%)** | **Kopā, *euro*** |
| <7% | Metodiķis | 12.14 | 15.00 | 28.00 | 420.00 | 63.00 | **2 691.74** |
| Pedagogs | 12.77 | 15.78 | 94.00 | 1 483.32 | 222.50 |
| Koordinators | 13.61 | 16.82 | 26.00 | 437.32 | 65.60 |
| ≥ 7% < 15 % | Metodiķis | 12.14 | 15.00 | 28.00 | 420.00 | 63.00 | **3 744.26** |
| Pedagogs | 12.77 | 15.78 | 152.00 | 2 398.56 | 359.78 |
| Koordinators | 13.61 | 16.82 | 26.00 | 437.32 | 65.60 |
| ≥ 15%  | Metodiķis | 12.14 | 15.00 | 28.00 | 420.00 | 63.00 | **4 052.76** |
| Pedagogs | 12.77 | 15.78 | 169.00 | 2 666.82 | 400.02 |
| Koordinators | 13.61 | 16.82 | 26.00 | 437.32 | 65.60 |

**Moduļa pārbaudījuma parauga likmes aprēķins**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   | **Moduļa īpatsvars** | **Darba grupas dalībnieks** | **Stundas likme (*euro*) bez DD VSAOI** | **Stundas likme (*euro*) ar DD VSAOI** | **Stundas atbilstoši metodikai** | **Kopsumma, *euro*** | **Netiešās izmaksas (15%)** | **Kopā, *euro*** |
| izmanto PII izstrādāto saturu | <7% | Metodiķis | 12.14 | 15.00 | 22.00 | 330.00 | 49.50 | **2 080.12** |
| Pedagogs | 12.77 | 15.78 | 66.00 | 1 041.48 | 156.22 |
| Koordinators | 13.61 | 16.82 | 26.00 | 437.32 | 65.60 |
| ≥ 7% < 15 % | Metodiķis | 12.14 | 15.00 | 22.00 | 330.00 | 49.50 | **2 461.21** |
| Pedagogs | 12.77 | 15.78 | 87.00 | 1 372.86 | 205.93 |
| Koordinators | 13.61 | 16.82 | 26.00 | 437.32 | 65.60 |
| ≥ 15%  | Metodiķis | 12.14 | 15.00 | 22.00 | 330.00 | 49.50 | **2 842.29** |
| Pedagogs | 12.77 | 15.78 | 108.00 | 1 704.24 | 255.64 |
| Koordinators | 13.61 | 16.82 | 26.00 | 437.32 | 65.60 |
| izmanto SAM 852 piemērus | <7% | Metodiķis | 12.14 | 15.00 | 20.00 | 300.00 | 45.00 | **1 864.15** |
| Pedagogs | 12.77 | 15.78 | 56.00 | 883.68 | 132.55 |
| Koordinators | 13.61 | 16.82 | 26.00 | 437.32 | 65.60 |
| ≥ 7% < 15 % | Metodiķis | 12.14 | 15.00 | 20.00 | 300.00 | 45.00 | **2 154.50** |
| Pedagogs | 12.77 | 15.78 | 72.00 | 1 136.16 | 170.42 |
| Koordinators | 13.61 | 16.82 | 26.00 | 437.32 | 65.60 |
| ≥ 15%  | Metodiķis | 12.14 | 15.00 | 20.00 | 300.00 | 45.00 | **2 444.85** |
| Pedagogs | 12.77 | 15.78 | 88.00 | 1 388.64 | 208.30 |
| Koordinators | 13.61 | 16.82 | 26.00 | 437.32 | 65.60 |

1. <https://www.vestnesis.lv/op/2023/247.55> [↑](#footnote-ref-2)
2. <https://eur-lex.europa.eu/legal-content/LV/TXT/?uri=CELEX%3A02021R1060-20240630> [↑](#footnote-ref-3)
3. <https://likumi.lv/ta/id/50759-izglitibas-likums> [↑](#footnote-ref-4)
4. <https://likumi.lv/ta/id/45466-par-valsts-socialo-apdrosinasanu> [↑](#footnote-ref-5)
5. <https://likumi.lv/ta/id/20244-profesionalas-izglitibas-likums> [↑](#footnote-ref-6)
6. <https://likumi.lv/ta/id/229913-noteikumi-par-pedagogu-profesiju-un-amatu-sarakstu> [↑](#footnote-ref-7)
7. <https://likumi.lv/ta/id/283667-pedagogu-darba-samaksas-noteikumi> [↑](#footnote-ref-8)
8. <https://likumi.lv/ta/id/348521-eiropas-savienibas-kohezijas-politikas-programmas-2021-2027-gadam-4-2-2-specifiska-atbalsta-merka-uzlabot-izglitibas-un> [↑](#footnote-ref-9)
9. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros> [↑](#footnote-ref-10)
10. <https://www.visc.gov.lv/lv/media/19689/download?attachment> [↑](#footnote-ref-11)
11. Iestādes nosaukums mainīts saskaņā ar Ministru kabineta 2024. gada 30. jūlija rīkojumu Nr. 635 "Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju", <https://likumi.lv/ta/id/353990-par-valsts-izglitibas-attistibas-agenturas-parveidosanu-un-valsts-izglitibas-satura-centra-un-jaunatnes-starptautisko-programmu-agenturas-likvidaciju> [↑](#footnote-ref-12)
12. eksperti – profesionālo izglītības iestāžu pedagogi un prakses vadītāji (darba vidē balstītas mācībās (turpmāk DVB) un prakses moduļiem), kuri ir bijuši autori digitālo mācību līdzekļu un moduļa satura izklāstu izstrādē profesionālajā izglītībā ESF 2014. – 2020. gada plānošanas periodā (turpmāk – SAM 852), kā arī profesionālās izglītības iestāžu direktoru vietnieki, izglītības metodiķi, kuri veic metodisko darbu. [↑](#footnote-ref-13)
13. Aptaujas dati pieejami IZM. [↑](#footnote-ref-14)
14. <https://registri.visc.gov.lv/profizglitiba/prog_mod_saraksts.shtml> [↑](#footnote-ref-15)
15. <https://www.visc.gov.lv/lv/media/19686/download?attachment> [↑](#footnote-ref-16)
16. eksperti - profesionālo izglītības iestāžu pedagogi, kas ikdienā veic sasniedzamo mācīšanās rezultātu novērtēšanu un izstrādā formatīvās un summatīvās vērtēšanas uzdevumus un kritērijus, kā arī direktoru vietnieki, izglītības metodiķi, kuri veic metodisko darbu. [↑](#footnote-ref-17)
17. Aptaujas dati pieejami IZM. [↑](#footnote-ref-18)
18. likmju aktualizēšanā tiks vērtēti VIIS tarifikācijas dati par nākamo mācību gadu, lai izvērtētu, vai vienas vienības izmaksu standarta likmes apstiprinātā vērtība nepārsniedz piecus procentus. [↑](#footnote-ref-19)
19. IZM kā atbildīgā iestāde izvērtē, vai ir nepieciešams veikt izmaiņas likmju aprēķinā 2 mēnešu laikā no grozījumu spēkā stāšanās dienas metodikas 3.3., 3.5. un 3.6. apakšpunktā minēto normatīvo aktu izmaiņu gadījumā. [↑](#footnote-ref-20)
20. To moduļa satura izklāstu, kura izstrāde uzsākta līdz metodikas grozījumu apstiprināšanai, pabeidz par likmi, kāda bija spēkā līdz metodikas grozījumiem. [↑](#footnote-ref-21)
21. Atbilstoši šīs metodikas 3.12. un 3.16. apakšpunktā minētās ekspertu aptaujas datiem. [↑](#footnote-ref-22)
22. piemēram, projekta vadības un projekta īstenošanas personāla administratīvās izmaksas, kas paredzētas iestādes ikdienas darbības nodrošināšanai – izmaksas, kuras nepieciešamas, lai organizācija varētu darboties un kuras nav tieši saistītas ar projekta īstenošanu, piemēram, telpu (tai skaitā, biroja telpu) īre un iekārtu izmantošanas izmaksas, kancelejas preces, komunālo un apsaimniekošanas pakalpojumu (tai skaitā, telpu uzkopšanas pakalpojumi), sakaru pakalpojumu (tai skaitā, sakaru līdzekļu iegādes) izmaksas, biroja tehnika, tās remonts, apkope, IT uzturēšanas, vadības un atbalsta struktūrvienību izmaksas (piemēram, atbalsta personāla – jurists, grāmatvedis, personāla speciālists, lietvedis u.c.), ārpus kārtas organizatoriskie, saturiskie un komunikācijas pasākumi, lai iegūtu papildu datus, informāciju vai konsultācijas, kā arī citi izdevumi, lai nodrošinātu projekta sadarbības partneriem noteikto rezultātu sasniegšanu (netiešo izmaksu piemēru uzskaitījums ir papildināms). [↑](#footnote-ref-23)
23. Eiropas Savienības struktūrfondu un Kohēzijas fonda 2014. – 2020. gada plānošanas perioda projekts Nr. 8.5.2.0/16/I/001 “Nozaru kvalifikācijas sistēmas pilnveide profesionālās izglītības attīstībai un kvalitātes nodrošināšanai”. [↑](#footnote-ref-24)
24. Visos aprēķinos šeit un turpmāk metodikā noapaļošana tiek veikta līdz diviem cipariem aiz komata, noapaļojot uz augšu. [↑](#footnote-ref-25)
25. Kopējais metodiķa darba stundu apjoms noteikts ņemot vērā šīs metodikas 3.12. apakšpunktā minētās ekspertu aptaujas pētījuma datus. [↑](#footnote-ref-26)
26. Kopējais metodiķa darba stundu apjoms noteikts ņemot vērā šīs metodikas 3.16. apakšpunktā minētās ekspertu aptaujas pētījuma datus. [↑](#footnote-ref-27)
27. Kopējais metodiķa darba stundu apjoms noteikts ņemot vērā šīs metodikas 3.16. apakšpunktā minētās ekspertu aptaujas pētījuma datus. [↑](#footnote-ref-28)
28. Kopējās pedagoga darba stundas noteiktas atbilstoši šīs metodikas 3.12.apakšpunktā minētās ekspertu aptaujas pētījuma datiem. [↑](#footnote-ref-29)
29. Kopējās pedagoga darba stundas noteiktas atbilstoši šīs metodikas 3.16.apakšpunktā minētās ekspertu aptaujas pētījuma datiem. [↑](#footnote-ref-30)
30. Kopējās koordinatora darba stundas noteiktas atbilstoši šīs metodikas 3.12. un 3.16. apakšpunktā minēto ekspertu aptauju pētījuma datiem. [↑](#footnote-ref-31)
31. Atbilstoši šīs metodikas 3.12. un 3.16. apakšpunktā minēto ekspertu aptauju vienkāršoto izmaksu metodikas izstrādei datiem. Vienas vienības izmaksu standarta likmju aprēķina pārskats pieejams metodikas Pielikumā. [↑](#footnote-ref-32)
32. Protokolu sagatavo tehnikums, kas izstrādā konkrēto moduļa satura izklāstus vai moduļa pārbaudījuma paraugus un to saskaņo metodiskās komisijas sanāksmē, kurā piedalās arī citu tehnikumu pedagogi/izglītības metodiķi, ja attiecināms. [↑](#footnote-ref-33)